Michal Kaščák

Mgr. Michal Kaščák (* 4. júl 1972, Trenčín) je slovenský spevák, hudobník, textár, hudobný skladateľ a podnikateľ. Známy je najmä ako organizátor hudobného festivalu Pohoda, ktorého 27. ročník sa konal v roku 2024.

 Životopis 
Narodil sa v Trenčíne a absolvoval tu Gymnázium Ľudovíta Štúra. V štúdiu pokračoval na Prírodovedeckej fakulte Univerzity Komenského v Bratislave, predmety matematika a zemepis.

Hudbe sa venuje od detstva, ako 13-ročný začínal v skupine Bez ladu a skladu, s ktorou nahral 3 albumy. V roku 1987 sa zoznámil so známym českým muzikantom Jiřím Stivínom a začal s ním vystupovať na rôznych hudobných festivaloch.

Od roku 1997 organizuje v Trenčíne hudobný festival Pohoda, ktorý je v súčasnosti najväčší na Slovensku a patrí medzi najpopulárnejšie festivaly v Európe.

Ako skladateľ sa Michal Kaščák autorsky podieľal na hudbe k filmom:
 Vášnivý bozk (1994)
 Pôvod sveta (2002)
 Zostane to medzi nami (2003).

 Ocenenia 
 2017: Rad Ľudovíta Štúra II. triedy za mimoriadne zásluhy o rozvoj demokracie, ochranu ľudských práv a slobôd a o rozvoj kultúry, prepožičaný prezidentom SR Andrejom Kiskom 
 2018: Radio Head Awards za rok 2017 v kategórii „Ocenenie za prínos do hudby“ 

 Referencie 

 Iné projekty 

 Externé odkazy 
 Oficiálne webstránky festivalu Pohoda

Kategória:Slovenskí speváci
Kategória:Slovenskí podnikatelia
Kategória:Držitelia Radu Ľudovíta Štúra II. triedy
Kategória:Laureáti Radio Head Awards
Kategória:Absolventi Prírodovedeckej fakulty Univerzity Komenského
Kategória:Osobnosti z Trenčína